|  |  |  |
| --- | --- | --- |
| CoRLogo_HR | L:\PRESS & COMMUNICATIONS\COMMUNICATIONS\EUROCHAMBRES Corporate\Communications tools\LOGO\Logo kit\For screen reading\RGB\Color\Logo EUROCHAMBRES_colour.jpg | Priopćenje za medije |
| CoR/19/HGL06.hr Bruxelles, 9. travnja 2019. |

|  |
| --- |
| Europski odbor regija i EUROCHAMBRES udružuju snage  za radna mjesta i rast u cijelom EU-u |
|  |
| **Europski odbor regija (OR) i Udruga europskih trgovačkih i industrijskih komora – EUROCHAMBRES – dogovorili su novi** [akcijski plan](https://cor.europa.eu/en/events/Documents/missing-Links.docx) **za obnovu suradnje u ključnim područjima za poboljšanje uvjeta poslovanja i regionalnog gospodarskog razvoja.** |
| U [akcijskom planu](https://cor.europa.eu/en/events/Documents/missing-Links.docx), koji su u Bruxellesu potpisali predsjednik Europskog odbora regija Karl-Heinz Lambertz i predsjednik EUROCHAMBRES-a Christoph Leitl, određuju se područja suradnje za razdoblje 2019. – 2022. u cilju rješavanja problema nezaposlenosti mladih i neusklađenosti vještina, poticanja poduzetništva, jačanja kohezije i povećanja industrijske konkurentnosti.  Povodom potpisivanja akcijskog plana **Christoph Leitl,** predsjednik EUROCHAMBRES-a, izjavio je: „Snaga EUROCHAMBRES-a i Europskog odbora regija ogleda se u snazi njihovih mreža.Lokalne trgovačke i industrijske komore i regionalne vlasti imaju ključnu ulogu u ostvarivanju socioekonomskog napretka Europe na lokalnoj razini.Ta će se uloga ojačati suradnjom naših mreža.Naš zajednički akcijski plan pruža vrijedan okvir za jačanje takve suradnje, a samim time i poticanje regionalnog i europskog rasta.“  Predsjednik OR-a **Karl-Heinz Lambertz** dodao je: „Samo suradnjom, partnerstvom i lokalnim, prekograničnim djelovanjem EU može otvoriti nova radna mjesta, poticati rast, smanjiti nejednakosti i osigurati da nijedan građanin ne bude zapostavljen. Našim obnovljenim partnerstvom s EUROCHAMBRES-om poduzeća se povezuju s lokalnim i regionalnim vlastima iz cijelog EU-a pa ćemo moći razmjenjivati znanje, iskustva i vještine radi postizanja veće učinkovitosti EU-a i poticanja regionalnih ulaganja.“  Akcijskim planom OR-a i EUROCHAMBRES-a za razdoblje 2019. – 2022. predviđaju se sljedeća područja suradnje, koja će se redovito preispitivati tijekom cijelog provedbenog razdoblja:   * poboljšana suradnja u pogleduzakonodavnog rada EU-a putem razmjene dokumenata o stajalištu i studija; * rješavanje problema nezaposlenosti mladih i neusklađenosti vještina razmjenom inovativnih i dobrih praksi; * poticanje poduzetništva i politike za MSP-ove promicanjem programa [Erasmus za mlade poduzetnike](https://www.erasmus-entrepreneurs.eu/) (EYE) i mreže [europskih poduzetničkih regija](https://cor.europa.eu/hr/engage/Pages/european-entrepreneurial-region.aspx) (EER); * zalaganje za bolju regulativu EU-a i supsidijarnost putem procjena teritorijalnog učinka i [inicijative regionalnih središta](https://cor.europa.eu/hr/our-work/Pages/network-of-regional-hubs.aspx); * potpora suradnji u zemljama susjedstva putem inicijative za poduzetništvo mladih u mediteranskim partnerskim zemljama i širenja informacija o pristupu lokalnih i regionalnih vlasti financiranju; * jačanje kohezijske politike EU-a putem Saveza za koheziju ([#CohesionAlliance](https://cor.europa.eu/en/engage/Pages/cohesion-alliance.aspx)); * jačanje teritorijalne otpornosti zajedničkim analitičkim radom u pogledu učinka budućih trgovinskih odnosa između EU-a s 27 država članica i Ujedinjene Kraljevine, regionalne industrijske konkurentnosti te gospodarskog, socijalnog i teritorijalnog razvoja otokâ putem [mreže trgovačkih i industrijskih komora INSULEUR](http://insuleur.org/).   **Kontakt:**   |  |  | | --- | --- | | Europski odbor regija Carmen Schmidle  Tel. +32 (0)2 282 2366  [Carmen.Schmidle@cor.europa.eu](mailto:Carmen.Schmidle@cor.europa.eu) | EUROCHAMBRES  Luis Piselli  Tel. +32 2 282 0592  [piselli@eurochambres.eu](mailto:piselli@eurochambres.eu) | |
| **Europski odbor regija**  Europski odbor regija skupština je regionalnih i lokalnih predstavnika iz svih 28 država članica EU-a. Osnovan je 1994. godine nakon potpisivanja Ugovora iz Maastrichta, a misija mu je uključiti regionalne i lokalne vlasti u postupak donošenja odluka EU-a te ih izvještavati o politikama EU-a. Europski parlament, Vijeće i Europska komisija savjetuju se s Odborom o područjima politika koje utječu na regije i gradove. Svih 350 članova i 350 zamjenskih članova Europskog odbora regija mora imati izborni mandat u izabranoj skupštini u svojoj regiji ili gradu odnosno mora biti politički odgovorno takvoj skupštini. [Ovdje](https://cor.europa.eu/hr/members/Pages/National-delegations.aspx) možete saznati više o svome nacionalnom izaslanstvu. |
| Vaši se osobni podaci obrađuju u skladu s odredbama Uredbe (EZ) br. 45/2001 o zaštiti pojedinaca u vezi s obradom osobnih podataka u institucijama i tijelima Zajednice. Na zahtjev možete dobiti detalje o svojim osobnim podacima, ispraviti neispravne ili nepotpune podatke ili zatražiti da se ti podaci izbrišu s našeg popisa adresa.  Sve upite u vezi s obradom vaših osobnih podataka možete uputiti na adresu [PresseCdr@cor.europa.eu](mailto:PresseCdr@cor.europa.eu). Poruku možete poslati i službeniku OR-a za zaštitu podataka na adresu [data.protection@cor.europa.eu](mailto:data.protection@cor.europa.eu). U vezi s obradom vaših osobnih podataka imate se pravo u bilo kojem trenutku obratiti Europskom nadzorniku za zaštitu podataka ([www.edps.europa.eu/EDPSWEB](http://www.edps.europa.eu/EDPSWEB/)). |